**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. GEGUŽĖS 14 D. SPRENDIMO NR. 5TS-50 „DĖL PARDUODAMŲ SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ SĄRAŠO SUDARYMO“ PAKEITIMO“ PROJEKTO**

**AIŠKINAMASIS RAŠTAS**

2021-11-29

Lazdijai

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. gegužės 14 d. sprendimo Nr. [5TS-50](http://www.infolex.lt/lazdijai/Default.aspx?Id=3&DocId=35532) „Dėl parduodamų savivaldybės būstų ir pagalbinio ūkio paskirties pastatų sąrašo sudarymo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 6 punktu ir atsižvelgiant į Lazdijų rajono savivaldybei nuosavybės teise priklausančio buto, esančio Lazdijų r. sav., Lazdijų m., Ežero g. 12-2, nuomininkės Daivos Lialinienės 2021-11-17 prašymą „Dėl savivaldybės būsto pirkimo“.

Lazdijų rajono savivaldybės administracija gavo savivaldybės būsto nuomininkės Daivos Lialinienės prašymą parduoti jos nuomojamą butą, esantį Lazdijuose, Ežero g. 12-2. Vadovaujantis Lietuvos Respublikos paramos būstui įsigyti įstatymo 25 straipsnio 2 dalies 5 punktu, už rinkos kainą gali būti parduodami savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo sutarties sudarymo dienos. Lazdijų rajono savivaldybei nuosavybės teise priklausantis butas, esantis Lazdijų r. sav., Lazdijų m., Ežero g. 12-2, nuomojamas ne socialinio būsto nuomos sąlygomis. Jo nuomininkė Daiva Lialinienė jame gyvena nuo 2000-09-22.

Šio sprendimo projekto tikslas – 1 punktu papildyti parduodamų savivaldybės būstų ir pagalbinio ūkio paskirties pastatų sąrašą Lazdijų rajono savivaldybei nuosavybės teise priklausančiu butu, esančiu Lazdijų r. sav., Lazdijų m., Ežero g. 12-2.

Priėmus sprendimo projektą, teisės aktų nustatyta tvarka bus perkamos turto vertinimo paslaugos dėl parduodamų būstų rinkos kainos nustatymo. Turto vertinimo paslaugos kaina bus įskaičiuota į parduodamo būsto kainą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė